कुछ देर चि‍ड़ि‍या की उड़ान पर मोहि‍त होने के बाद आगे नि‍कले। रास्ते में झाड़ीनुमा पेड़ पर बहुत ही खूबसूरत लाल फूल मि‍ले। नाममात्र की पत्तियाँ और कमल की तरह फूल। नाम नहीं जान पाई इसका ,मगर तस्वीर ले ली। प्राकृतिक नजारे का आनंद उठाते घंटे भर में वहाँ से हमलोग गाँव पहुँच गए। सड़क पतली थी, मगर कोई मुश्किल नहीं हुई। हाँ बारि‍श के मौसम में जरूर लोगों को परेशानी होती होगी। एक रास्ता और है गाँव जाने का मगर नदी पार कर जाना पड़ता है। गाड़ि‍याँ नहीं जा सकतीं। लोग पैदल जाते हैं। थोड़ी दूर पर एक पहाड़ था।